اردو دائرہ معارف اسلامیہ

اردو دائرہ معارف اسلامیہ ایک طویل اور ضخیم دائرۃ المعارف ہے جسے جامعہ پنجاب نے شائع کیا ہے۔
اردو زبان میں تقریبا 26 مجلدات پر مشتمل پنجاب یونیورسٹی، لاہور کے زیر اہتمام تیار کیا گیا اردو دائرہ معارف اسلامیہ ایک معروف انسائیکلو پیڈیا ہے جس سے کسی بھی کتب آسمانی،کتب احادیث، کتب اسماء الرجال کتب جرح و تعدیل اسلامی و غیر اسلامی موضوعات، معروف شخصیات اور شہروں کے حالات وغیرہ بآسانی تلاش کیے جا سکتے ہیں۔

 تاریخ 
اردو دائرہ معارف اسلامیہ دراصل دائرۃ المعارف الاسلامیہ کا اردو زبان میں کیا گیا ترجمہ ہے جو جامعہ لائیڈن، نیدرلینڈز سے 1913ء سے 1938ء کے وسطی زمانہ میں شائع ہوتا رہا۔ اِس سے قبل اردو زبان میں کوئی دائرۃ المعارف اسلام، تاریخ اسلام اور مشاہیر اسلام کے حوالے سے موجود نہ تھا۔ 1948ء میں جامعہ پنجاب کے تحت منعقد ہونے والی پہلی اردو کانفرنس میں پرنسپل اورئینٹل کالج، جامعہ پنجاب ڈاکٹر مولوی محمد شفیع، لیکچرار اردو، اورئینٹل کالج، جامعہ پنجاب ڈاکٹر سید عبد اللہ نے یہ تجویز پیش کی کہ جامعہ پنجاب ایک اسلامی دائرۃ المعارف کے ترجمہ کا بیڑا اُٹھائے جیسے کہ جامعہ لائیڈن نے دائرۃ المعارف الاسلامیہ شائع کیا۔   اِس تجویز پر عملدرآمد 1950ء میں ہوا جب جامعہ پنجاب میں ایک ادارہ اِس کام کے لیے قائم کیا گیا جو بعد ازاں شعبہ اردو دائرہ معارف اسلامیہ کہلایا۔

 مواد و متن 

 پہلی جلد 
پہلی جلد کا آغاز الف سے ہوتا ہے اور اختتام مضمون اجنادین پر ہوتا ہے۔ کل صفحات 1036 ہیں۔ 1964ء میں شائع ہوئی۔ پہلی جلد کا تکملہ مارچ 2002ء میں شائع ہوا جس کے 804 صفحات تھے۔

 دوسری جلد 
دوسری جلد کا آغاز مضمون اُچ سے ہوتا ہے اور اختتام مضمون افن پر ہوتا ہے۔ کل صفحات 1055 ہیں۔ 1966ء میں شائع ہوئی۔ پہلی جلد کا تکملہ جون 2008ء میں شائع ہوا جس کے 819 صفحات تھے۔

 تیسری جلد 
تیسری جلد کا آغاز مضمون افندی سے ہوتا ہے اور اختتام مضمون بائیدو پر ہوتا ہے۔ کل صفحات 1060 ہیں۔ 1968ء میں شائع ہوئی۔ دوسری بار 1980ء میں شائع ہوئی۔

 سترہویں جلد 
سترہویں جلد کا آغاز حرف ک سے ہوتا ہے، اختتام مضمون اللان پر ہوتا ہے۔ کل صفحات 645 ہیں۔ 1978ء میں شائع ہوئی۔

 اٹھارہویں جلد 
اٹھارہویں جلد کا آغاز مضمون لاہور سے ہوتا ہے، اختتام مضمون محمل پر ہوتا ہے۔ کل صفحات 657 ہیں۔ 1985ء میں شائع ہوئی۔

 اُنیسویں جلد 
انیسویں جلد کا آغاز مضمون حضرت محمد صلی اللہ علیہ و آلہ و سلم کی سیرت سے ہوتا ہے، اختتام مضمون محمرہ پر ہوتا ہے۔ کل صفحات 545 ہیں۔ 1983ء میں شائع ہوئی۔

 بیسویں جلد 
سترہویں جلد کا آغاز مضمون محمود سے ہوتا ہے، اختتام مضمون مسجد الحرام پر ہوتا ہے۔ کل صفحات 739 ہیں۔ 1984ء میں شائع ہوئی۔

 اکیسویں جلد 
اکیسویں جلد کا آغاز مضمون مسح سے ہوتا ہے، اختتام مضمون میافارقین پر ہوتا ہے۔ کل صفحات 1025 ہیں۔ 1987ء میں شائع ہوئی۔

 بائیسویں جلد 
بائیسویں جلد کا آغاز حرف ن سے ہوتا ہے، اختتام مضمون وقائع نویس پر ہوتا ہے۔ کل صفحات 682 ہیں۔ 1989ء میں شائع ہوئی۔

 تئیسویں جلد 
تئیسویں جلد کا آغاز مضمون وقف سے ہوتا ہے، اختتام مضمون یبلا پر ہوتا ہے۔ کل صفحات 391 ہیں۔ 1989ء میں شائع ہوئی۔

 چوبیسویں جلد 
چوبیسویں جلد اشاریہ پر مشتمل ہے، کل صفحات 509 ہیں۔ 1993ء میں شائع ہوئی۔

 مختصر اردو دائرہ معارف اسلامیہ 
پروفیسر ڈاکٹر محمود الحسن عارف کی نگرانی میں اردو دائرہ معارف اسلامیہ کا اختصار کیا گیا۔ جسے قیام پاکستان کے پچاس سال پورے ہونے پر 1997ء میں ایک جلد میں مختصر اردو دائرہ معارف اسلامیہ کے نام سے شائع کیا گیا۔ 
پروفیسر ڈاکٹر محمود الحسن عارف کی ادارت میں مزید کام کیا گیا جسے تکملہ اردو دائرہ معارف اسلامیہ کے نام سے جلد اول مارچ 2002ء اور جلد دوم جون 2008ء میں دانش گاہ پنجاب نے شائع کیا۔

 حوالہ جات 



 مزید دیکھیے 
 جامعہ پنجاب
 دائرۃ المعارف الاسلامیہ

زمرہ:1913ء کی غیر افسانوی کتب
زمرہ:1913ء کی کتابیں
زمرہ:1954ء کی غیر افسانوی کتب
زمرہ:1954ء کی کتابیں
زمرہ:اردو دائرۃ المعارف
زمرہ:بیسویں صدی کے دائرۃ المعارف
زمرہ:پاکستانی دائرۃ المعارف
زمرہ:جامعہ پنجاب
زمرہ:دائرۃ المعارف الاسلامیہ
زمرہ:اسلام میں 1950ء کی دہائی
زمرہ:1992ء کی غیر افسانوی کتب
زمرہ:کتب